La Regidoria de Joventut i Infància organitza dues excursions per a adolescents del programa 'HR Jove'
31 de març 2021

![Imagen 1](/media/5foh2k4g/94-w-cartel-hr-pasques-recort.jpg)

![](/media/flxkyftj/94-w-cartel-hr-pasques.jpg)  
  
  

  

La Regidoria de Joventut i Infància de l'Ajuntament de Sagunt ha preparat per a les vacances de Setmana Santa i Pasqua dues excursions dirigides al grup _HR Jove_. Estes dues eixides, que inclouran diferents activitats mediambientals i de convivència, s'emmarquen dins la programació que ha organitzat la delegació per a estes dates pensant en els diversos grups de dinamització.

  

La iniciativa _HR Pasqües_ engloba dues jornades que es desenvoluparan els dies 6 i 7 d'abril en l’Alqueria dels Frares i Santo Espíritu respectivament i en les quals podran participar joves d'entre 12 i 14 anys.

  

El dimarts dia 6 els i les joves que acudisquen a la visita prevista a l’Alqueria dels Frares, seu del Centre d'Educació Ambiental de la Comunitat Valenciana, treballaran valors com la sostenibilitat, la solidaritat, la justícia social i la necessitat de la defensa del medi ambient.

  

D'altra banda, per al dimecres 7 s'ha preparat una jornada especial de convivència en Santo Espíritu per a enfortir les relacions de l'alumnat de 1r i 2n d'ESO que prenen part durant tot l'any en reunions que se celebren tant en el Casal Jove de Port de Sagunt com en el centre Mario Monreal de Sagunt.

  

Ambdues eixides formen part de l'àmplia programació en oci formatiu que la regidoria ha preparat per a les dates de Pasqua.

  

  

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-organitza-dues-excursions-per-a-adolescents-del-programa-hr-jove/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-organitza-dues-excursions-per-a-adolescents-del-programa-hr-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-organitza-dues-excursions-per-a-adolescents-del-programa-hr-jove/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-organitza-dues-excursions-per-a-adolescents-del-programa-hr-jove/)